नरवानर गण
यह नरवानरों में सबसे अधिक आद्य है और प्रमुखत: मैडागास्टर द्वीप में पाया जाता है। यह घने बालोंवाला, सामान्यत: छोटा, रात्रिचर तथा वृक्षवासी प्राणी है। इसके हाथ पैर मध्यमान से कुछ अधिक लंबे, कान नुकीले, बड़े और चलायमान तथा आँखे बहुत बड़ी होती हैं। इसका मुख अपेक्षाकृत लंबा और शृंगाल के समान थूथनवाला होता है। पूँछ लंबी, किंतु अपरिग्राही (nonprehensile), होती है। दाँत गणना में नरवानरों की लाक्षणिक संख्या के अनुसार ही होते हैं। इंद्री (Indri) नामक लीमर सबसे बड़ा है। इसकी लंबाई तीन फुट के लगभग होती है। अन्य निशाकपियों के नाम आई-आई (Aye-aye) तथा लोरिस (Loris) हैं, जिनमें थोड़े बहुत अंतर के साथ उपर्युक्त विशेषताएँ पाई जाती हैं।
बंगाल धीमा लोरिस
बंगाल धीमा लोरिस (Bengal slow loris) या उत्तरी धीमा लोरिस (northern slow loris) भारतीय उपमहाद्वीप और हिन्दचीन का एक स्ट्रेपसिराइनी नरवानर स्तनधारी प्राणी है। यह धीमे लोरिस की एक जाति है। यह सभी धीमे लोरिस जातियों में आकार में सबसे बड़ी है, और सिर-से-पूँछ तक 26 से 38 सेमी (10 से 15 इंच) लम्बी और वज़न में 1 से 2.1 किलोग्राम की होती है। अन्य धीमे लोरिस की तरह इनके मुख भी गोल, आँखें बड़ी, कान छोटे, दुम केवल नाम-मात्र और बाल घने होती है। इनकी भुजा में एक विशेष ग्रंथि होती है जिस से एक विषैला रसायन उत्पन्न होता है।